open-index/open-wikipedia-markdown huggingface dataset:
Ջորջ Հերբերտ (Քարնարվոնի 5-րդ կոմս)

**Ջորջ Էդվարդ Սթենհոուփ Մոլինո Հերբերտ՝ Քարնարվոնի 5-րդ կոմս** (, ), անգլիացի եգիպտագետ և հնություններ հավաքող։

## Կենսագրություն
Քարնարվոնի 4-րդ կոմս  Հենրի Հովարդ Հերբերտի (1831-1890 թվականներ) և լեդի Էվելին Սթենհոուփի (1834-1875 թվականներ) միակ որդին էր։ Մինչև հոր մահը կրում էր Փորչեսթերի լորդի տիտղոս։

Կրթությունը ստացել է Իթընի քոլեջում և Քեմբրիջի համալսարանի Տրինիտի քոլեջում։ Տարված էր որսով, արշավներով, հազվագյուտ իրերի հավաքող էր։ Երբ բրիտանացի եգիպտագետ Էռնեստ Բաջը նրան առաջարկեց զբաղվել եգիպտագիտությամբ, Քարնարվոնը ծանոթացավ Հովարդ Քարթերի հետ։

1895 թվականի հունիսի 26-ին Սուրբ Մարգարիտի եկեղեցում Քարնարվոնն ամուսնացավ Ալմինե Վիկտորիա Մարիա Ալեքսանդրա Ուոմբուելլի՝ Մարի Բեյերի (Ֆրեդերիկ Չարլզ Ուոմբուելլի կինը) դստեր հետ, բայց նրա հարազատ հայրը, ինչպես ենթադրում էին, Ռոտշիլդների տոհմից Ալֆրեդ Ռոտշիլդն էր, ով լեդի Քարնարվոնին դարձրեց իր ժառանգորդը։

Նրանց երեխաները Հենրի Ջորջ Ալֆրեդ Մարիուս Վիկտոր Ֆրենսիս Հերբերտը (1898 թվականի նոյեմբերի 7-1987 թվականի սեպտեմբերի 22) և լեդի Էվելին Լեոնորա Ալմինա Հերբերտն (1901 թվականի օգոստոսի 15-1980 թվական) էին։

## Եգիպտագիտություն
1906 թվականին Ջորջ Քարնարվոնը և հնագետ Հովարդ Քարթերը Եգիպտոսում՝ Թեբեի ու Դեյր էլ-Բահարիի մոտ, սկսեցին իրենց պեղումները։ Բազմամյա հետազոտությունների արդյունքում գիտնականները հայտնաբերեցին 12-րդ և 18-րդ դինաստիաների փարավոնների դամբարանները։ Այդ մասին նրանք նկարագրում էին իրենց համատեղ  «Հետազոտություն Թեբեում հինգ տարի» աշխատության մեջ։

Առաջին համաշխարհային պատերազմն ընդհատեց հետազոտությունները, բայց շուտով նրա ավարտից հետո պեղումները վերսկսվեցին և 1922 թվականի նոյեմբերի 22-ին Քարնարվոնն ու Քարթերը բացեցին Թութանհամոնի դամբարանը։ Թութանհամոնը մ.թ.ա. XIV դարի Ամարնաների շրջանի փարավոն էր։ Թաղման սենյակը բացվել է 1923 թվականի փետրվարին, իսկ 1924 թվականի հունվարին գտնվել է սարկոֆագը։

1923 թվականի ապրիլի 5-ին Ջորջ Քարնարվոնը մահացավ Կահիրեում թոքաբորբից։ Լորդ Քարնարվոնի մահվան հանգամանքը լրատվամիջոցների համար առիթ հանդիսացավ փարավոնի անեծքի մասին լեգենիդի տարածմանը։

## Տես նաև
* Փարավոնների անեծք

## Ծանոթագրություններ

Կատեգորիա:Թոքաբորբից մահացածներ
Կատեգորիա:Անգլիացի հնագետներ
Կատեգորիա:Եգիպտագետներ
Կատեգորիա:Քեմբրիջի համալսարանի շրջանավարտներ
Կատեգորիա:Անգլիացի արևելագետներ
Կատեգորիա:20-րդ դարի քաղաքական գործիչներ
Կատեգորիա:Բրիտանացի գիտնականներ
Կատեգորիա:Անգլիացի մարդաբաններ
Կատեգորիա:Անգլիայի քաղաքական գործիչներ
Կատեգորիա:Անգլիացի լուսանկարիչներ
Բենինի զինանշան

**[[Բենին]]ի զինանշանը** սկզբնապես ընդունվել է 1964 թվականին, սակայն 1990 թվականին վերանայվել է։ Նշանի վերևում գտնվում է ազգային նշաններից մեկը՝ երկու եղջյուրները, իսկ ականջները լցված են եգիպտացորենով և ավազով։ Դրանք երկրի բարգավաճման համար կարևորագույն միջոցներ են։

Ներքևում գտնվում է վահանը, որը բաժանված է չորս մասերի.
****Ձախ վերև***՝ Սոմբայի ոճով կառուցված ամրոց, որը խորհրդանշում է Բենինի պատմությունը։
****Աջ վերև***՝ ազգային աստղն է, ամենաբարձր պարգևը Բենինի համար։
****Ձախ ներքև***՝ պալամա ծառ։
****Աջ ներքև***՝ նավ, որը խորհրդանշում է եվրոպացիների ժամանումը Բենին։

Վահանը բռնած պահում են երկու վագրեր՝ ազգային խորհրդանշան համարվող կենդանիները։ Սրա ներքևում գտնվում է ֆրանսերեն ազգային կարգախոսը՝ ***եղբայրություն***, ***արդարություն***, ***աշխատանք***։

## Նախկին զինանշան
1975 թվականին Բենինի Ժողովրդավարական հանրապետությունը ընդունեց նոր զինանշան, որը կրում էր Մարքսիզմ-լենինիզմին բնորոշ տարրեր.
****Կանաչը*** խորհրդանշում է երկրի բնությունը։
****Կարմիր աստղը*** խորհրդանշում է սոցիալիզմը։
****եգիպտացորենի հասկերը*** խորհրդանշում են գյուղատնտեսությունը։
****Աստղանիվը*** խորհրդանշում է արդյունաբերությունը և աշխատավորների դասը։

Ներքևում գտնվում էր երկրի անվան հապավումը՝ *RPB* ():

## Տես նաև
*Բենինի դրոշ

## Ծանոթագրություններ

Կատեգորիա:Բենինի պետական խորհրդանիշեր
Մեդիսոն Սթրիթ (Մանհեթեն)

250px|մինի|Մեդիսոն Սթրիթ-Մանհեթեն
**Մեդիսոն Սթրիթ** , երկկողմանի խճուղի  Նյու Յորքի Մանհեթեն շրջանի ներքին Իստ Սայդում։ Սկսվում է Բրուքլինի կամրջի մուտքի արգելապատնեշի  տակից և վերջանում Գրանդ Սթրիթով։ Այն մոտավորապես տասնվեց խոշոր քաղաքային թաղամասերի երկարություն ունի։ 2001 թվականի սեպտեմբերի 11-ի ահաբեկչական հարձակուներից հետո իրականացված անվտանգության միջոցառումների պատճառով հանրության մուտքը դեպի սուրբ Ջեյմս պալատ տանող հատվածը արգելված է։ Մեդիսոն Սթրիթի բնույթը թաղամասից թաղամաս փոխվում է։ Փայք Սթրիթի արևելքիում կան բնակարանային նախագծեր։ Փայք Սթրիթի և Քեթրին Սթրիթի մեջտեղում գտնվող փողոցը բնակելի է գերակշռված հիմնականում շենքերով։ Փողոցը համարվում է Չայնաթաունի հարավային սահմաններից մեկը։

50 Մեդիսոն Սթրիթում գտնվող Համիլտոն-մեդիսոն հաուսը երեխայի խնամքի հիմնական մատակարարն է Չայնաթաունի, Թու Բրիջիսի և ներքին Իստ Սայդի թաղամասի համար։ Մեդիսոն Սթրիթը  շրջապատված է բնակարանային նախագծերով,շենքերով և դպրոցներով։ PS 1, PS 2 և Քորլեարս համալիրային դպրոցները բոլորը ունեն փողոցին նայող բակեր։ 227 Մեդիսոն Սթրիթում  կան նաև բժշկական հաստատություններ կլինիկաներով և դեղատներ (Գուվեղնող Առողջապահական Ծառայություններ), դա նախկինում եղել է գլխավոր հիվանդանոցը շտապ օգնության հարմարություններով։

## Տրանսպորտ
F գնացքը կանգ է առնում Իստ Բրոդվեյ կայարանում, որտեղից կա ելք դեպի Մեդիսոն Սթրիթ։ Արևելքից M22 ավտոբուսը Գրանդ Ստրիտից Մեդիսոն փողոցով գնում է դեպի սուրբ Ջեյմս Փլեյս, իսկ արևմուտքից Գրանտ Ստրիտից դեպի Փայք Ստրիտ։ M15 ավտրբուսը գնում է Փայք Սթրիթից Մադիսոն Սթրիթով դեպի սուրբ Ջեյմս պալատ։

## Ծանոթագրություններ

## Արտաքին հղումներ

* Madison St storefronts  Pictures of storefronts along Madison Street

Կատեգորիա:ԱՄՆ-ի փողոցներ
Կատեգորիա:Նյու Յորք
Օհարա Կոսոն

մինի|1912-1926
**Օհարա Կոսոն** (, ), ճապոնացի նկարիչ։ Ստեղծագործել է XIX դարի վերջին և XX դարի սկզբին։ Աջակցել է Շին-Հանգա («նոր տպագրություն») շարժմանը։

## Կենսագրություն
Օհարա Մաթայոն ծնվել է 1877 թվականին Կանաձավայում։ Իշիկավա Պրեֆեկտուրայի տեխնիկական դպրոցի աշակերտներից է։ Նկարչություն սովորել է Սուզուկի Կասոնի հետ (1860-1919), սակայն, չկա հստակ թվագրություն դպրոցում են միասին սովորել, թէ՞ Տոկիո տեղափոխվելուց հետո՝ 1890-ականների վերջերին։

Տոկիոյում ռուս֊ճապոնական պատերազմը ներկայացրել է Ուքիյո-ե ոճով Եռապատկերների միջոցով։ Սակայն, նրա հիմնական ոճը եղել է Կաչո-ե՝ պատկերել է թռչուններ և ծաղիկներ։ Առաջին աշխատանքներից հետո՝ աշխատելով հրատարակիչներ Ակիյամա Բուեմոնի և Մացուկի Հեյկիչիի հետ՝ իր գործերը ստորագրել է որպես՝ Կոսոն։ 1926 թվականից հետո՝ աշխատել է այլ հրատարակիչների հետ ևս՝ ստորագրելով Շոսոն և Հոսոն։

Ուաթանաբլ հրատարակչի հետ աշխատելուց հետո նրա գործերը բավական հայտնի են դառնում արտասահմանում և նկարները մեծ քանակությամբ վաճառվում են ԱՄՆ֊ում։

Մահացել է Տոկիոյում՝ 1945 թվականին։

## Հավաքածուներ
Կոսոն Օհարայի աշխատանքները մշտապես գնահատվել են արվեստասերների և կոլեկցիոներների կողմից։ Հայտնի կոլեկցիոներ և դիլլեր Ռոբերտ Մուլլերի մահվանից հետո՝ 2003 թվականին, Կոսոյի մեծ թվով նկարները հասանելի դարձան գնորդներին։

## Ծանոթագրություններ

Կատեգորիա:Ճապոնացի նկարիչներ
Օձիկոնդ

**Օձիկոնդ**, լեռնագագաթ Հայաստանի Լոռու մարզի Սպիտակ քաղաքից արևմուտք Փամբակի լեռնաշղթայի հյուսիս-արևմտյան ճյուղավորություններում։

## Ծանոթագրություններ

Կատեգորիա:Լոռու մարզի լեռներ
Կատեգորիա:Փամբակի լեռնաշղթա
Ռոզենբորգ

**Ռոզենբորգ** (*Rosenborg*), Դանիայի թագավորների նախկին նստավայրը, կառուցված 1606-1624 թթ. Կոպենհագենի ծայրամասում Քրիստիան IV թագավորի հրամանով։
Ֆլամանդացի Հանս Ստենվինկել Կրտսերը շենքի նախագիծը կազմել է վերածննդի ոճով։ Ամենից գեղեցիկ զարդարված էր հանսիսությունների սրահը, որտեղ անցկացվում էին հանդիսավոր արարողություններ և թագավորական հանդիսություններ։ Ամրոցի շուրջը տարածվում էր Royal Garden շքեղ պարտեզը, որն ընդունում էր տարեկան 2,5 միլիոն զբոսաշրջիկ։ Սա Դանիայի մայրաքաղաքի ամենահայտնի զբոսայգին է։

1710 թվականին Դանիայի թագավոր Ֆրեդերիկ IV-ը, որը սկսեց մի քանի պալատներ կառուցել ավելի թեթեւ բարոկկո ոճով, իր ընտանիքի հետ լքեց Ռոզենբորգ ամրոցը ։
Դրանից հետո դանիացի թագավորները ամրոց վերադարձան միայն երկու անգամ` Քրիստեսբորգի վերանորոգման ժամանակ և 1801 թվականին, Կոպենհագենի ճակատամարտի ժամանակ։
1838 թվականից ի վեր Ռոզենբորգ այգին (Rosenborg Castle) բաց է հանրության համար։ Այստեղ ներկայացված են դանիական թագավորների գեղարվեստական և պատմական հավաքածուները, ինչպես նաև Դանիայի թագավորական ռեգալիան (շքանշան, տարբերանշան)։

## Պատկերասրահ

Պատկեր:Rosenborg Castle - throne and silver lions1.jpg
Պատկեր:Rosenborg cph.jpg
Պատկեր:Det Konglige Orangerie i Rosenborg Have, 1749.png
Պատկեր:Våbenskjold Rosenborg.jpg
Պատկեր:Rosenborg2.jpg
Պատկեր:Rosenborg right.jpg
Պատկեր:Rosenborg Slot, Copenhagen 008 edited.jpg
Պատկեր:Crown of King Christian IV of Denmark.jpg
Պատկեր:Denmark globus cruciger.jpg
Պատկեր:Royal Standard of Denmark.svg
Պատկեր:Location map Denmark Copenhagen.png


## Արտաքին հղումներ
* Պաշտոնական կայք

Կատեգորիա:1606 թվականին հիմնադրված բնակավայրեր
Վևի ամրոց

300px|մինի|Ամրոցը 19-րդ դարի առաջին քառորդի նկարում
**Վևի ամրոց** (ֆրանսերեն՝ *Château de Vêves*),  ամրոց Բելգիայում։ Գտնվում է Նամյուր պրովինցիայում, Սել գյուղի մերձակայքում, բարձրադիր ժայռի վրա։ Դասակարգվել է որպես Վալոնիա երկրամասի կարևորագույն ժառանգություն։

## Պատմություն
Մի ավանդազրույցի համաձայն՝ այդ ժայռի վրա բերդ կամ ամրոց կառուցվել է սկսած դեռևս յոթերորդ դարից՝ Պիպին Հերստալացու ժամանակներից։

Միջնադարի ավելի ուշ ժամանակներում տեղանքն ընկել է Բոֆորտ ընտանիքի տիրապետության տակ, որի ներկայացուցիչների հանձնարարությամբ և հսկողությամբ մոտավորապես 1220-1230 թվականներին մեծածավալ շինարարական աշխատանքներ են իրականացվել, և կառուցվել է ամրոց։

Համարվում է, որ ներկայիս ամրոցը՝ անկանոն հնգանկյան տեսքով և վեց տարաչափ, կլոր աշտարակներով, կառուցվել է մոտավորապես 1410 թվականին (ի դեպ, ամրոցի անկանոն հնգանկյան ձևը տեղանքի թելադրանքով է ընտրված)։ Հետագայում իրականացվել են վերակառուցումներ, նորացումներ, որոնց արդյունքում փոփոխությունների են ենթարկվել մասնավորապես ներքնաբակի պատերը։ Դրանցից մեկը շարված է երկմակարդակ գալերեայի տեսքով, իսկ մյուսը՝ Լյուդովիկոս Տասնհինգերորդի ոճով, կարմիր աղյուսով։ Ամրոցի հյուսիսային ճակատը պսակված է ոչ մեծ գմբեթով, որի վրա ժամացույց է տեղադրված։

Ներկայումս ամրոցն ունի թանգարանի կարգավիճակ և բաց է հասարակության առջև։

## Գրականություն
* Jacqueline Depierreux (Hrsg.): *Schlösser an der Maas.* Fremdenverkehrsverband der Provinz Lüttich u.&nbsp;a., Lüttich 2006.
* Luc-Francis Genicot: *Le grand livre des châteaux de Belgique. Band&nbsp;1: Châteaux forts et châteaux fermes.* Vokaer, Brüssel 1975.
* Marie-Caroline d’Ursel: *Fünfzig Schlösser verlebendigen die Geschichte Belgiens.* Informationsdienst, 1972.
## Ծանոթագրություններ

## Արտաքին հղումներ
*Chateau de Veves website
*Picture of the Chateau

## Աղբյուրներ
*Countess Marie-Caroline d'Ursel, *Cinquante châteaux evoquent l'histoire de Belgique* (Brussels, 1972)

Կատեգորիա:Բելգիա
Կատեգորիա:Բելգիայի դղյակներ
Կատեգորիա:Դղյակներ այբբենական կարգով
Չադում ՅՈՒՆԵՍԿՕ-ի Համաշխարհային ժառանգության ցանկ

**Չադում ՅՈՒՆԵՍԿՕ-ի Համաշխարհային ժառանգության ցանկում** նշվում է երկու անվանում (2013 թվականից), որը կազմում է ամբողջ ցուցակի (1073 անվանում 2017 թվականից) 0,1 %։ Օբյեկտներից մեկը ներառվել է ցուցակում ըստ բնական չափանիշի և մյուսը ըստ խառը չափանիշների։

2017 թվականի դրությամբ Չադի տարածքում գտնվող ևս յոթ օբյեկտ Համաշխարհային ժառանգության ցուցակում ընդգրկվելու թեկնածությունների շարքում են։

## Օբյեկտների ցուցակ

### Օբյեկտների աշխարհագրական դիրքը

## Թեկնածուների ցուցակ
Աղյուսակում օբյեկտները դասավորված են նախնական ցուցակում ավելացման կարգով։ Ցուցակում նշած օբյեկտները Չադի կառավարության կողմից առաջարկվել են որպես համաշխարհային ժառանգության ցուցակում ընդգրկվելու թեկնածություններ։

## Արտաքին հղումներ
* 

Կատեգորիա:Համաշխարհային ժառանգության ցանկեր
Ռոդ Թաուն

**Ռոդ Թաուն** (), բրիտանական Վիրջինյան կղզիների մայրաքաղաք, քաղաք՝ տեղակայված Տորտոլա կղզում։ Քաղաքը գտնվում է ձիարշավային նավահանգիստ Ռոդ Հարբորի հյուսիսային ափի միջնամասում։ Բնակչությունը կազմում է շուրջ 9400 մարդ (2004 թվական)։ Քաղաքի անունը ծագում է -«ճանապարհներ» բառից, վայր, որտեղ մարդիկ կարող են կանգնել խարիսխի վրա՝ ափից ոչ հեռու։ Ծովից 67 ակր տարածք էր նվաճվել՝ Վիքհեմ Բեյ (*Wickham Bay*) անվանմամբ։ Այս տարածքը հետագայում դարձավ զբոսաշրջության կենտրոն։ Քաղաքի ամենահին կառույցը նախկին թագավորական բանտն է, որը գտնվում է Մեյն փողոցում (*Main Street*): Բանտը կառուցվել է 1840-ական թվականներին։ Քաղաքը համարվում է Կարիբյան ավազանում նավերով բեռնափոխադրության կարևորագույն կենտրոններից մեկը։

## Քաղաքի սահման
Պարզ չէ, թե որտեղ է սկսվում քաղաքի սահմանը։ Արևմտյան կողմից  մուտքը քաղաք ազդարարվում է ճանապարհային նշանով, որը դրված է Սլեն հովտի ստորոտում (*Slaney Hill*). Մինչդեռ ավանդաբար ենթադրվում է, որ քաղաքը սկսվում է Ռոդ կոչվող ստորջրյա ժայռից (*Road Reef*) և Ֆորտ Բյորտից (*Fort Burt*), և որ «Ռիֆ պողոտա» (*Prospect Reef*) հյուրանոցը, որն զբաղեցնում է նրանց միջև ընկած գրեթե ամբողջ տարածությունը, դե յուրե չի պատկանում Ռոդ Թաունին։ Քաղաքի արևելյան սահմանը դարձյալ հստակ չէ՝ քաղաքը սկսվում է Պորտ Պյորսել (*Port Purcell*) շրջանից ներքև գտնվող Ֆորտ Ջորջի՞ց, թե՞, այնուամենայնիվ, տարածքում ներառվում է նաև Բոերս Բեյը (*Baughers' Bay*): Ֆորտ Բյորտը և Ֆորտ Ջորջը պատմականորեն համարվում են արևմուտքի և արևելքի սահմանները և նախկինում օգտվում էին բրիտանական թագի պաշտպանությունից։

## Ծանոթագրություններ

## Արտաքին հղումներ
* Карта и путеводитель по Род-Тауну на англ. языке 
* Подробная карта Род-Тауна на англ. языке 
* Карта острова Тортола на англ. языке 
* Статья в Encyclopedia Britannica на англ. языке

Կատեգորիա:Բրիտանական Վիրջինյան կղզիներ
Նամիբիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Նամիբիան հանդես է գալիս 2 օբյեկտով, որը կազմում է Համաշխարհային ժառանգության ընդհանուր թվաքանակի 0.2%-ը ⟨1073-ը՝ 2017 թվականի դրությամբ⟩։ Ընդ որում՝ 2017 թվականի դրությամբ՝ Նամիբիայի տարածքում գտնվող 8 օբյեկտ հայտնվել  են Համաշխարհային ժառանգության ցանկ մտնելու թեկնածուների ցանկում։

## Ցանկ
Այս աղյուսակում օբյեկտները տեղադրված են ՝ ըստ ՅՈՒՆԵՍԿՕ֊ի Համաշխարհային ժառանգության ցանկում ընդգրկվելու հերթականության

### Օբյեկտների աշխարհագրական տեղադրվածությունը



## Թեկնածուների ցանկ
Աղյուսակում օբյեկտները տեղադրված են՝ ըստ նախնական ցուցակում ընդգրկվելու հերթականության։ Այս օբյեկտների ցանկն առաջադրել է Նամիբիայի կառավարությունը՝ որպես ՅՈՒՆԵՍԿՕ֊ի Համաշխարհային ժառանգության ցանկում ընդգրկվելու թեկնածուներ։

### Օբյեկտների աշխարհագրական տեղադրվածությունը

## Ծանոթագրություններ

## Արտաքին հղումներ
* 

Կատեգորիա:Համաշխարհային ժառանգության ցանկեր
Ալստի բեֆրուա

**Ալստի բեֆրուա**, քաղաքային խորհրդի շենք Բելգիայի Արևելյան Ֆլանդրիա նահանգի Ալստ քաղաքի կենտրոնական հրապարակում։ Քաղաքային խորհրդի շենքը բաղկացած է երեք մասից` քաղաքային խորհրդի շենք, ենթամաս և աշտարակ։ Մյուս բելգիական և ֆրանսիական այլ բեֆրուաների հետ միասին Աալստի բեֆրուան ընդգրկված է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Ներկայիս շենքը թվագրվում է 15-րդ դարին։

Քաղաքային խորհրդի առաջին շենքը կառուցվել է 1225 թվականին՝ Լեդեի մոտ գտնվող հանքավայրից արդյունահանվող կրաքարից։ 1380 թվականին, երբ Աալստը քանդվել է Գենտի բնակիչների կողմից, Ֆլանդրիայի կոմս Լյուդովիկոս II-ի  ղեկավարությամբ, քաղաքի ավագանու շենքը այրվել է։ Պահպանվել է էր միայն արևելյան ճակատը։ Արևմտյան ճակատի վերականգնումը սկսվել է 1407 թվականին։ 1879 թվականի հուլիսի 7-ին Կերմերսե քրիստոնեական տոնակատարության ժամանակ շենքը նորից է այրվել և վերականգնվել է 1886 թվականին։

Բեֆրուայիի շինարարությունը սկսվել է 1460 թվականին, և նույն տարում կառուցվել է կարիլյոնը։ մեխելենյան վարպետ Վրանկի առաջին կարիլյոնը փոխարինվել է 1714 թվականինին, իսկ զանգերը վերականգնվել են 1879 թվականին տեղի ունեցած հրդեհից հետո։ Այսօր կարիլյոնը ունի 52 զանգ։ Բեֆրուայի ճակատը զարդարված է երկու քանդակներով։ Դրանց միջև 1460-1879 թվականները տեղադրված է եղել արևային ժամացույց։ Ճակատի վրա նաև արձանագրված էր Ֆիլիպ II-ի կարգախոսը` «NEC SPE NEC METU» (լատիներենից` «Ոչ հույսով, ոչ էլ վախով»)։

Քաղաքային խորհրդի շենքին հարող ենթաթևը ծառայել է որպես օրենքների հռչակման վայր և ղեկավարների քաղաքային ազատություններին հավատարիմ մնալու երդման վայր։ Ենթաթևի ճակատը զարդարված է հինգ քանդակներով։ Դրանք են՝

* Թեմիս՝ արդարության աստվածուհի
* Կառլոս V կայսր, որի օրոք կառուցվել է ենթաթևը
* «Աալստի երեխաներ», Դիտրիխ, Աալստի վերջին կոմսը (մահացել է 1166 թվականին)
* Պիտեր Կուկե վան Ալստ, նկարիչ
* Կոռնելիոս Դե Սխրեյվեր, բանաստեղծ և գրող

## Ծանոթագրություններ

## Արտաքին հղումներ
* Het Oud-Schepenhuis 'Belfort van Aalst', Aalst city website (retrieved 20 November 2006)

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Բելգիայի ռատուշաներ
Արտյոմ Ջանոյան

**Արտյոմ Վրեժի Ջանոյան** (), Հայաստանի զինված ուժերի զինծառայող, Ապրիլյան պատերազմի մասնակից։

## Կենսագրություն
Արտյոմ Ջանոյանը ծնվել է 1996 թվականի սեպտեմբերի 16-ին Լոռու մարզի Ստեփանավան քաղաքում։ Մանկությունն անցել է Ալավերդի քաղաքում։ 2002 թվականից հաճախել է Ալավերդու Սայաթ-Նովայի անվան թիվ 8 ավագ դպրոց։ Մասնակցել է բազմաթիվ ֆուտբոլային առաջնությունների։ 2013 թվականին դպրոցի թիմի կազմում մասնակցել է «Հայ ասպետ» հեռուստախաղին՝ զբաղեցնելով առաջին տեղը։

2014 թվականին ընդունվել է Հայաստանի ազգային պոլիտեխնիկական համալսարան։ Հաջորդ տարվա հունվարի 17-ին մեկնել է պարտադիր ժամկետային զինծառայության։ Ծառայությունը անցել է ԼՂՀ Մարտակերտի շրջանի Թալիշ գյուղում։

### Քառօրյա պատերազմ
2016 թվականի ապրիլի 1-ի՝ լույս 2-ի գիշերը արցախա-ադրբեջանական շփման գծի ողջ երկայնքով Ադրբեջանի զինված ուժերի ստորաբաժանումները լայնամասշտաբ հարձակման են անցնում։ Արտյոմ Ջանոյանը մարտական հերթապահությունն իրականացրել է հյուսիսարևելյան հատվածում՝ զինակիցների հետ կասեցնելով հակառակորդի ձեռնարկած սադրանքները։

Մեդիամաքսի հետ զրույցում Արտյոմը նշում է. «Ապրիլի 4-ին հակառակորդը կենտրոնացել էր միայն հրետակոծության ուղղությամբ. այդ ճանապարհով փորձում էին ոչնչացնել մեր կենդանի ուժն ու տեխնիկան, սակայն մեր ստորաբաժանումների դիպուկ կրակոցների արդյունքում հակառակորդը բազում կորուստներ ունեցավˋ թե մարդկային, թե տեխնիկական… Արդյունքում որոշեց չշարունակել արդեն պարտված կռիվը…»:

Պատերազմի տված դասերի մասին խոսելով՝ նա ասում է. Արտյոմ Ջանոյանին հաջողվեց առանց մարդկային կորստի, փոքրաթիվ ուժերով հետ շպրտել հակառակորդի հատուկ նշանակության խմբերին։

## Պարգևներ
Մարտական գործողություններին քաջաբար մասնակցելու համար Արտյոմ Ջանոյանը 2016 թվականի սեպտեմբերի 7-ին Հայաստանի Նախագահի հրամանագրով պարգևատրվել է Արիության մեդալով։

## Ծանոթագրություններ

Կատեգորիա:Արիության մեդալակիրներ
Կատեգորիա:Արցախի Հանրապետության զինվորներ
Կատեգորիա:ՀՀ զինվորներ
Կատեգորիա:Քառօրյա պատերազմի մասնակիցներ հայկական կողմից
Օձունի սարավանդ

**Օձունի սարավանդ**, սարավանդ Հայաստանի Լոռու մարզում, Դեբեդ գետի ձախ կոդմում։ Կազմում է Լոռվա դաշտի շարունսւկությունը։ Առաջացել է երիտասարդ լավային հոսքերից։ Բերրի արտերով և պտղատու ծառատեսակներով ծածկված այս սարավանդում է գտնվում Օձուն գյուղը։

## Ծանոթագրություններ

Կատեգորիա:Սարավանդներ այբբենական կարգով
Կատեգորիա:Հայաստանի սարավանդեր
Կատեգորիա:Լոռու մարզի աշխարհագրություն
Կատեգորիա:Օձուն
Մարտուն Գրիգորյան (պատմաբան)

**Մարտուն Խաչատուրի Գրիգորյան** (), պատմաբան, տնտեսագետ, կուսակցական-արհմիութենական գործիչ, Վանաձորի պատվավոր քաղաքացի։

## Կենսագրություն
Մարտուն Գրիգորյանը ծնվել է 1925 թվականին Ղարաքիլիսայում (այժմ՝ Վանաձոր)։ Ծնողները 1915 թվականին գաղթել են Կարսից։ Սովորել է Երևանի Խաչատուր Աբովյանի անվան մանկավարժական ինստիտուտի պատմության ֆակուլտետում։ Մասնակցել է Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններին։

## Աշխատանքային գործունեություն
1950-1952 թվականներին Գրիգորյանն աշխատել է ՀԿԿ-ի Կիրովականի շրջկոմում՝ որպես հրահանգիչ։ Դրանից հետո ընտրվել է ՀԼԿԵՄ-ի Կիրովականի քաղկոմի առաջին քարտուղար, իսկ 1954 թվականից եղել է Կիրովականի քաղգործկոմի մշակույթի բաժնի վարիչ։ 1959 թվականից եղել է ՀԿԿ քաղկոմի կուսակցության բաժնի վարիչ, ապա՝ քարտուղար։ Սովետական Միության Կոմունիստական Կուսակցության կենտկոմին կից բարձրագույն կուսակցական դպրոցն ավարտելուց հետո՝ ընտրվել է կուսքաղկոմի 2-րդ քարտուղար, դրանից հետո՝ քաղխորհրդի գործկոմի նախագահ։ 1974 թվականին հաստատվել է ՀԱՄԽ-ի հրահանգչական բաժնի վարիչ, իսկ 1982 թվականից՝ Հայաստանի արհեստակցական միությունների խորհրդի ճյուղային կոմիտեի նախագահ։ Մի քանի անգամ ընտրվել է ՀԽՍՀ Գերագույն Խորհրդի պատգամավոր։

Գրիգորյանի աշխատանքային գործունեության տարիներին ծավալուն աշխատանքներ են արվել՝ ուղղված Կիրովականի սոցիալ-տնտեսական, մշակութային, քաղաքաշինական վերելքին։ Նշանակալի է նրա դերը Կիրովականի մանկավարժական ինստիտուտի հիմնադրման գործում։

## Պարգևներ
Մարտուն Գրիգորյանը պարգևատրվել է Աշխատանքային կարմիր դրոշի, «Հայրենական պատերազմի», Պատվո նշան շքանշաններով։

## Ծանոթագրություններ

Կատեգորիա:Հայ կոմունիստներ
Կատեգորիա:Հայ պատմաբաններ
Կատեգորիա:Հայ տնտեսագետներ
Կատեգորիա:Հայրենական մեծ պատերազմի հայ մասնակիցներ
Տիլտի բեֆրուա

**Տիլտի բեֆրուա**, զանգակատուն-բեֆրուա Բելգիայի Տիլտ քաղաքում։ Կառուցված է քաղաքային խորհրդի նախկին շենքի կողքին։ Բելգիական և ֆրանսիական այլ աշտարակների հետ միասին ընդգրկված է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Պատմություն
Առաջին անգամ կենտրոնական հրապարակում աշտարակը կանգնեցվել է 1275 թվականին։ Մի քանի փլուզումներից և վերակառուցումներից հետո, 1558-1560 թվականներին կառուցվել է ներկայիս վերածննդյան շինությունը։ 1603 թվականի հունիսի 2-ին աշտարակում երկարատև տանջանքներից հետո մահացել է Տաննեկե Սկոնինկսը։ Տանեկեն ծնվել է 1560 թվականին։ Ունևոր կին էր, ուներ չորս երեխա և մերժել էր դատավորի սիրահետումը։ Վերջինս նրանից վրեժխնդիր էր լինում կախարդության մեղադրանքով, ինչն էլ հանգեցրել էր ազատազրկման և մահվան։

1773 թվականից ի վեր աշտարակում կա զանգակատուն, որն ունի 36 զանգ։ Այն հանրահայտ վարպետ Իորիս Դյումերի  (1715-1787) աշխատանքն է։

19-րդ դարում աշտարակի պատկերասրահը զարդարել են Տիլտի հայտնի տոհմերի զինանշանները։

## Բեֆրուան այսօր
մինի
Կառույցի առաջին հարկում կա թանգարան, որտեղ ցուցադվում են Եվրոպայի հետպատերազմյան 78 քաղաքական գործիչների հսկայական կիսանդրիները։ 2008 թվականի հունվարից աշտարակը վերակառուցման մեջ է։

## Արտաքին հղումներ
* Բեֆրուայի պաշտոնական կայք

## Ծանոթագրություններ

Կատեգորիա:Զանգեր
Կատեգորիա:Համաշխարհային ժառանգության օբյեկտներ այբբենական կարգով
Լիլիսլիֆ (ֆերմա)

մինի|Ծղոտե կտուրով սենյակ Լիլիսլիֆում
**Լիլիսլիֆ** (), ֆերմա, Յոհաննեսբուրգի հյուսիսում գտնվող Ռիվոնայի շրջանում։ Հայտնի է նրանով, որ 1960-ական թվականների սկզբին Աֆրիկյան ազգային կոնգրեսի ակտիվիստների կողմից գաղտնի օգտագործվել է և եղել այն վայրը, որտեղ ձերբակալվել են ԱԱԿ-ի ճանաչված առաջնորդները, որն էլ հանգեցրել է Ռիվոնիայի դատավարությանը։ Ներկայումս ֆերման համարվում է մշակութային ժառանգության օբյեկտ և այդտեղ տեղակայված է թանգարան։

## Պատմություն
1961 թվականին Լիլիսլիֆի ֆերման գնեցին Արթուր Գոլդռեյխը և Հարոլդ Վոլպեն, որն օգտագործվում էր որպես ընդհատակում գտնվող Հարավաֆրիկյան կոմունիստական կուսակցության շտաբ-բնակարան և քաղաքական հայացքների համար հետապնդվող անձանց գաղտնի բնակարան։ Գնումը կատարվել էր կոմկուսի համար Գոլդռեյխի կողմից հայթայթված միջոցների հաշվին։ Արթուր Գոլդռեյխը արիստոկրատ երիտասարդ էր և թրև էր գալիս պոլո ակումբներում, բայց դա քողարկման միջոց էր, որը հնարավորություն էր տալիս Գոլդռեյխին շրջագայել ողջ աշխարհում և միջոցներ հավաքագրել ԱԱԿ-ի և ՀԱԿԿ-ի համար։

Նելսոն Մանդելան 1961 թվականին գալիս է Լիլիսլիֆ ֆերմա և բնակվում այնտեղ Դավիդ Մոտսաման անունով, որպես սեփականատիրոջ կողմից վարձված այգեպան։ Ֆերմայում նրա տրամադրության տակ կար երկու սենյակ, ննջարան և աշխատասենյակ։ «Rivonia Caravan Park»-ի սեփականատիրոջ երիտասարդ որդին, Ջորջ Մելիսը հետևում էր դեպի ֆերմա տանող Ուինստոն  պողոտայով ավտոմեքենայով երթևեկող տարբեր ռասայի մարդկանց խոսակցություններին։ Նա իր ընտանիքին պատմում է այդ մասին և իրազեկիչի միջոցով այդ տեղեկատվությունը հասնում է ոստիկանությանը։ Ակտիվիստներն արդեն որոշել էին տեղափոխվել մեկ այլ ավելի ապահով վայր և այդ օրը պետք է լիներ նրանց վերջին օրը ֆերմայում։ Նելսոն Մանդելան այդ ժամանակ աննշան իրավախախտման համար գտնվում էր բանտում։

1963 թվականի  հուլիսի 11-ին ոստիկանները թաքնվելով աղբահավաք մեքենայի թափքում և դարպասից ներս մտնելուց հետո իջնում են ֆերմայի տարածք։ Առաջին հերթին նրանք շտապեցին դեպի տորֆե տանիքով տնակը, որտեղ այդ պահին ժողով էր անցկացվում։ Հատուկ գործողության արդյունքում սաբոտաժի մեղադրանքով ձերբակալվեցին ընդհատակյա կազմակերպության 19 անդամներ։ Խուզարկության ընթացքում ոստիկանները հայտնաբերում են Մանդելային «անվանարկող» փաստաթղթեր և օրագրեր, որի արդյունքում էլ նրան նոր մեղադրանք է առաջադրվում։

1963 թվականի հոկտեմբերից մինչև 1964 թվականի հունիսը կայացած դատավարությունն ավարտվում է ութ մեղադրյալների, այդ թվում Մանդելայի ցմահ ազատազրկմամբ։

## Ֆերման այսօր
Լիլիսլիֆ  ֆերման ներկայումս համարվում է մշակութային ժառանգության օբյեկտ և հասանելի է այցելուների համար, որպես թանգարան։ Շենքը վերականգնվել է իր նախնական տեսքով, իսկ ցուցանմուշները, աուդիո և վիդեո տեղեկատվությունը հնարավորություն է տալիս վերստեղծելու ոստիկանական արշավի դրամատիկ իրադարձությունները։

## Ծանոթագրություններ

## Արտաքին հղումներ
* Liliesleaf Farm Trust
* SA history re trial

Կատեգորիա:Ապարտհեյդ
Կատեգորիա:Նելսոն Մանդելա
Սասուն Խեչումյան

**Սասուն Գեղամի Խեչումյան** (), ՀՀ պետական գործիչ, Լոռու մարզի Ալավերդի համայնքի համայնքապետ։

## Կենսագրություն
Սասուն Խեչումյանը ծնվել է 1972 թվականի հունվարի 31-ին Ալավերդի քաղաքում։ Ամուսնացած է, ունի երկու երեխա։

## Կրթություն
1979-1989 թվականներին սովորել է Ալավերդու Սայաթ-Նովայի անվան միջնակարգ դպրոցում, այնուհետև ուսումը շարունակել է Երևանի Խաչատուր Աբովյանի անվան հայկական պետական մանկավարժական ինստիտուտի պատմության և իրավագիտության բաժնում։ Ավարտել է 1995 թվականին՝ ստանալով պատմության և իրավագիտության ուսուցչի որակավորում։

2012-2014 թվականներին հեռակա ուսուցմամբ սովորել է Երևանի Հյուսիսային համալսարանի իրավագիտության բաժնում՝ ստանալով իրավագիտության բակալավրի աստիճան։

## Աշխատանքային գործունեություն
1995 թվականին Լուսավորության նախարարության ուղեգրով 3 տարով գործուղվել է Տավուշի մարզի սահմանամերձ Պառավաքար համայնքի միջնակարգ դպրոց՝ որպես պատմության ուսուցիչ։ Այնուհետև մինչև 2005 թվականն աշխատել է Ալավերդու պետական քոլեջում։ Դասավանդել է իրավագիտության հիմունքներ, աշխատանքային իրավունք, պետական իրավունք, ընտանեկան իրավունք, քաղաքացիական իրավունք և այլ առարկաներ։

2002 թվականին աշխատանքի է ընդունվել Ալավերդու քաղաքապետարանում՝ որպես իրավաբանական բաժնի պետ, իսկ ավելի ուշ՝ որպես աշխատակազմի գլխավոր մասնագետ-իրավաբան։ 2016-2017 թվականներին եղել է ՀՀ Լոռու մարզպետարանի աշխատակազմի ընտանիքի, կանանց և երեխաների իրավունքների պաշտպանության բաժնի պետ։

2002 թվականից Ալավերդի համայնքի ղեկավարին կից գործող «Խնամակալության և հոգաբարձության հանձնաժողովի» նախագահն է, իսկ 2012 թվականից՝ «Համայնքային իրավաբանների միավորում» ՀԿ-ի հիմնադիր նախագահը։ 2013 թվականից ՀՀ Տարածքային կառավարման նախարարության կոլեգիայի անդամ է, 2016 թվականից՝ ՀՀ Տարածքային կառավարման և զարգացման նախարարին կից գործող հասարակական խորհրդի անդամ։

2017 թվականին առաջադրվել է Ալավերդի խոշորացված համայնքի ղեկավարի թեկնածու և նոյեմբերի 5-ին կայացած ընտրությունների արդյունքում հաղթող ճանաչվել։

## Ծանոթագրություններ

Կատեգորիա:Ալավերդու համայքապետեր
Կատեգորիա:ՀՊՄՀ շրջանավարտներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Բարձր սար (մուլտֆիլմ)

**Բարձր սար** (), խորհրդային մուլտֆիլմ, որը նկարահանել են ռեժիսոր-մուլտիպլիկատորներ Լեոնիդ Ամալրիկը և Վլադիմիր Պոլկովնիկովը  1951 թվականին։ Նույն ստեղծագործական ձգտումներն ունենալով` ռեժիսորները գտել են սեփական ոճը։

## Սյուժե
Մուլտֆիլմը ստեղծվել է ռուս հայտնի գրող Վիտալի Բիանկիի «Կարմիր բլուր» հեքիաթի մոտիվներով։ Ի տարբերություն արձակ գրված գրքի, մուլտֆիլմում տեքստը բանաստեղծության ձևով է։

Գլխավոր հերոսները պարծենկոտ և կռվարար ճնճղուկ Չիկն է և նրա կինը` Չիրիկան։ Ամուսնական զույգը երկար ժամանակ չէր կարողանում հարմար բնակարան գտնել, քանի որ իրենցը կատուն ավերել էր։

Քանի որ Չիկը վիճել էր իր ընկերների հետ, ինքն ու իր կինը որևէ մեկից օգնություն սպասել չէին կարող և ամեն ինչ պետք է ինքնուրույն անեին։ Չիրիկան խորհուրդ է տալիս, որ նրանք բնակվեն Բարձր սարում, սակայն երբ որ Չիկն իմանում է, այնտեղ բոլորն ապրում են «բոլորը մեկի, մեկը` բոլորի համար» սկզբունքով, հրաժարվում է այդ մտքից։

Սակայն հետո հասկանալով, որ առանց ընկերների հնարավոր չէ ապրել, Չիկն ուղղվում է և դառնում կարգապահ և լավ ճնճղուկ։

## Հեղինակներ
* Սցենարի հեղինակ՝ Գրիգորի Կոլտունով 
* Նշումների տեքստ՝ Միխայիլ Վոլպին
* Ռեժիսորներ՝ Լեոնիդ Ամալրիկ, Վլադիմիր Պոլկովնիկով 
* Նկարիչ՝ Ալեքսանդր Տրուսով
* Կոմպոզիտոր՝ Վիկտոր Օրանսկի
* Օպերատոր՝ Միխայիլ Դրույան
* Հնչյունային օպերատոր՝ Նիկոլայ Պրիլուցկի
* Նկարիչ-մուլտիպլիկատորներ՝ Ֆեոդոր Խիտրուկ, Ռենատա Միրենկովա, Վյաչեսլավ Կոտյոնոչկին, Բորիս Սավկով, Վլադիմիր Դանիլևիչ, Նադեժդա Պրիվալովա, Տատյանա Տարանովիչ, Միխայիլ Բոտով, Լև Պոպով, Մստիսլավ Կուպրաչ
* Նկարիչ-դեկորատորներ՝ Վերա Ռոջերո, Դմիտրի Անպիլով, Իրինա Սվետլիցա, Կոնստանտին Մալիշև, Ելենա Տանենբերգ
* Տեխնիկական օգնական՝ Ի. Կուլնևա
* Մոնտաժողի օգնական՝ Ա. Ֆիրսովա

## Դերերում
* Անաստասիա Զուևա՝ Սոիկա 
* Իրինա Գոշևա
* Գեորգի Վիցին՝ Չիկ
* Կլեմենտինա Ռոստովցևա

## 2001 թվականի հնչյունավորում
* Ալեքսանդր Կոտով-Չիկ 
* Իրինա Մալիկովա
* Ժաննա Բալաշովա
* Բորիս Տոկարև

## Վերահնչյունավորում
2001 թվականին մուլտֆիլմը վերականգնվել է և նորից վերաձայնագրվել է «Ստուդիա ԱՍ» և «Մանկական սեանս 1» ընկերությունների կողմից։ Նոր տարբերակում հիմնովին փոխվել է ֆոնոգրաման, հնչյունավորմանը մասնակցել են ժամանակակից դերասաններ, լուսագրերում փոխվել են հնչյունային ռեժիսորի և հնչյունավորող դերասանների մասին տվյալները։ Վերահնչյունավորումը ծայրահեղ բացասական արձագանք է գտել ինչպես հանդիսատեսի մեծ մասի, այնպես էլ` մասնագետների կողմից։ Երբեմն քննադատության է ենթարկվում նաև վերականգման որակը։

## Թողարկում տեսահոլովակով
Մուլտֆիլմը հաճախակի թողարկվել է մուլտֆիլմերի ժողովածուներում, DVD ձևաչափով.

«Անտառային հեքիաթներ», «Սոյուզմուլտֆիլմ» ստուդիա,
«Անտառային ճանապարհորդներ» «Սոյուզմուլտֆիլմ» ստուդիա։

## Ծանոթագրություններ

## Գրականություն
*. Григорий Колтунов «Высокая горка» с.136-149,

## Արտաքին հղումներ
* 
* «Высокая горка» смотреть мультик на сайте Каруника
* 
* 
* «Բարձր սարը» Мультик.ру կայքում

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Լեոնիդ Ամալրիկի մուլտֆիլմեր
Կատեգորիա:Մուլտֆիլմեր թռչունների մասին
Կատեգորիա:Վլադիմիր Պոլկովնիկովի մուլտֆիլմեր
Ապահովագրական գործակալ (ֆիլմ)

**Ապահովագրական գործակալը** (), իսպանա-բուլղարական ֆանտաստիկ ժանրի ֆիլմ` նկարահանված 2014 թվականին, գլխավոր դերում է Անտոնիո Բանդերասը։ Համաշխարհային պրեմիերան կայացել է 2014 թվականի սեպտեմբերի 20-ին, Սան-Սեբաստիանի կինոփառատոնի ժամանակ։ Ֆիլմը ԱՄՆ-ում վարձույթի է ներկայացվել հոկտեմբերի 10-ին։ Ֆիլմի կարգախոսն է. «Ձեր ժամանակն ավարտվել է։ Մերը հենց նոր է սկսվում»։

## Սյուժե
2044 թվական։ Բնական աղետից հետո Երկիր մոլորակի բնակչության թիվը նվազել է մինչև 21 միլիոն մարդ։ Այժմ ցամաքի մեծ մասը զբաղեցնում է ռադիոակտիվ անապատը, իսկ մարդկանց ողջ մնացած մասը թաքնվում է բարձր պատերի և արհեստական ամպերի հետևում գտնվող քաղաքներում, որոնք ստեղծվել են ռոբոտների օգնությամբ։ ROC կազմակերպությունը պատրաստում է ռոբոտներ, որոնք օգնում են պահպանված քաղաքների գոյությանը։ Ռոբոտների ստեղծումը սահմանափակված է երկու պրոտոկոլներով, որոնք արգելում են վնաս հասցնել մարդուն, ինչպես նաև` մոտիֆիկացնել իրենց կամ այլ ռոբոտների։ Մի անգամ ալկոհոլի և թմրանյութի ազդեցության տակ գտնվող ոստիկանը ոչնչացնում է ռոբոտի այն պատճառով, որ նրան թվացել է, թե մեխանիզմն ինքն իրեն վերանորոգում է։ Գործը հանձնվում է ռոբոտներ արտադրող կազմակերպության ապահովագրական բաժնին։ Ապահովագրական գործակալ Ժակ Վոկան պարզում է, որ ոստիկանի կողմից ոչնչացված ռոբոտը, ինչպես նաև` մի շարք այլ ռոբոտներ որևէ մեկի կողմից արհեստականորեն մոտիֆիկացված են։ Նա սկսում է փնտրել այդ մարդուն, ում անվանում էր Ժամապահ։ Բայց նա աստիճանաբար համոզվում է, որ Ժամապահի կողմից մոտիֆիկացված ռոբոտները չեն սահմանափակվում երկրորդ պրոտոկոլով, իսկ հենց ինքը` Ժամապահը, մարդ չէ։ Ռադիոակտիվ անապատի խորքերում, որտեղ նրան տարել էին փնտրտուքները, Վոկանը հանդիպում է մարդկությունը կորցրած մարդկանց և ռոբոտների հետ, որոնք ձեռք էին բերել ոչ միայն ինքնագիտակցություն, այլ նաև` իրական հումանիզմ։

## Դերերում
* Անտոնիո Բանդերաս-Ժակ Վոկան
* Դիլան Մակդերմոտտ-Ուոլլես
* Բիրգիտտա Յորտ Սյորենսեն-Ռեյչել Վոկան
* Ռոբերտ Ֆորստեր-Ռոբերտ Բոլդ
* Մելանի Գրիֆֆիտ-Դոկտոր Դյուպրե
* Թիմ Մակիններնի-Վերոն Կոնուեյ
* Էնդրյու Նայման-Էլլիս
* Դեյվիդ Ռայալլ-Դոմինիկ
* Էնդրյու Տիննան-մենեջեր
* Ֆիլլիպ Ռոշ-հաճախորդ
* Ջերալդին Սոմերվիլ-Սամանտա

### Ռոբոտներ (հնչյունավորում)
* Մելանի Գրիֆիտ-Կլեո
* Խավիեր Բարդեմ-Կապույտ ռոբոտ

## Արձագանքներ
Ֆիլմը հիմնականում ստացել է վատ արձագանքներ։ Rotten Tomatoes կայքում ֆիլմի ռեյտինգը 35% է` հիմնված 26 գրախոսությունների վրա, 10-ից միջինը 5.2 միավորով.

## Մրցանակներ և առաջադրումներ
* 2015 թվականին ֆիլմն առաջադրվել է «Գոյա» մրցանակի` միանգամից չորս անվանակարգերում։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների գիտաֆանտաստիկ էքշն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2014 ֆիլմեր
Կատեգորիա:Հակաուտոպիական ֆիլմեր
Կատեգորիա:Հետապոկալիպտիկ ֆիլմեր
Կատեգորիա:Ֆիլմեր, որոնց գործողությունները տեղի են ունենում անապատում
Կատեգորիա:Ֆիլմեր, որոնց գործողությունները տեղի են ունենում ապագայում
Կատեգորիա:Ֆիլմեր, որոնց գործողությունները տեղի են ունենում 2044 թվականին
Հիդրոստատիկ ճնշում

**Հիդրոստատիկ ճնշում,** հեղուկի կշռով պայմանավորված, տրված մակարդակից վեր գտնվող հեղուկի շերտերի կշռով պայմանավորված ճնշում։

Լրիվ ազատ շարժողունակության շնորհիվ կաթիլանման և գազային հեղուկների ճնշումը հաղորդվում է բոլոր ուղղություններով հավասարաչափ։ Այդ ճնշումն ազդում է տարայի բոլոր պատերին *P*, ճնշմամբ, որը համեմատական է մակերևույթի մակերեսին և ուղղված է մակերևույթին տարված նորմալով։ Միավոր մակերեսին բաժին ընկնող ճնշման ուժը կոչվում է ճնշում։
thumb|right|250px|alt=A figure showing pressure exerted by particle collisions inside a closed container. The collisions that exert the pressure are highlighted in red.|Ճնշումը առաջանում է մասնիկների քաոսային շարժման հետևանքով։
Այս *P = pw* պարզ բանաձևը կարող է օգնել հաշվել հիդրոստատիկ ճնշումը, բայց տարբեր ջերմաստիճանի հեղուկների ճնշումները տարբեր են և ավելի ճշգրիտ հաշվելու համար օգտվում են հատուկ բանաձևերից։

## Հաշվում
Յուրաքանչյուր հեղուկում գոյություն ունի իր կշռով պայմանավորված ճնշում p=G/S=mg/S, քանի որ m=\rho V, ապա p=\rho g V/S։Քանի որ V=Sh կստանանք, որ p=\rho g h։

Կենցաղային հաշվարկների համար կարելի է ընդունել, որ յուրաքանչյուր 1 մետր քաղցրահամ ջրի սյանը համապատասխանում է 0,1ՄՊա (1 մթնոլորտ)։

## Հայտնագործության պատմություն
[200px|right|[Նորմալը հարթությանը տարված ուղղահայացն է]]
Հեղուկների այս հատկությունը հայտնագործվել և փորձով ստուգվել է Բլեզ Պասկալի կողմից 1653 թվականին, չնայած, մինչ այդ դա հայտնի էր Սթևինին։

## [[Միավորների համակարգեր|Հաշվարկման միավոր]]
Ճնշման միավորը՝ Միավորների միջազգային համակարգում, հանդիսանում է Պասկալը։ Գործնականում, հաճախ հիդրոստատիկ ճնշումը հաշվում են մթնոլորտներով։ Ընդունելով 1 մթնոլորտը, որպես 760 մմ. սնդիկի սյան հիդրոստատիկ ճնշմանը, որով ազդում է հեղուկը միավոր մակերեսի վրա։

## [[Հիդրոստատիկական պարադոքս]]
120px|thumbnail|right|Ալյումինե մխոցում 5մմ շարժման դեպքում առաջացնում է 700 մթնոլորտ ճնշում
Հաշվարները ցույց են տալիս, որ հիդրոստատիկ ճնշումը կախված չէ տարայի ձևից։ Տարբեր ձև ունեցող տարաների համար հաշվարկները ցույց են տվել, որ հիդրոստատիկ ճնշումը կախված է հեղուկի սյան բարձրությունից և հատակի մակերեսից։ Իսկապես, առաջին հայացքից դա թյուրիմացության է նման, բայց բազմիցս ստուգվել է փորձերով։ Այս հասկացությունը հայտնի «Հիդրոստատիկ պարադոքս» անունով և բացատրվել է Պասկալի կողմից։

### [[Պասկալի օրենք]]
Անշարժ հեղուկի (գազի) վրա գործադրված ճնշումը, փոխանցվում է հեղուկի (գազի) բոլոր կետերին առանց փոփոխության։ thumb|Հիդրոստատիկ ճնշումը կախված չէ անոթի ձևից։ Նույն սյան և նույն հատակի մակերեսի դեպքում անոթներում ճնշումը նույնն է։
thumb|''Խորությանը զուգընթաց ճնշումն աճում է''
Ծանրության ուժի համասեռ դաշտում հաստատուն խտության հեղուկի (չսեղմվող հեղուկ) հիդրոստատիկ ճնշումը ենթարկվում է Պասկալի օրենքին։
:p(h) = \rho \, g \, h
որտեղ.
: \rho — խտություն [քաղցրահամ ջրի։ ρ ≈ 1000 կգ/մ³]
: g — ազատ անկման արագացում [Եվրոպայի համար g ≈ 9,81 մ/վ²]
: h — սյան բարձրություն (հեղուկի) [մ]
: p — ճնշում [Պա]

⇒ p(h)հիդրոստատիկ ճնշումը կախված է հեղուկի սյան (h) բարձրությունից և  (ρ) խտությունից։

## Ծանոթագրություններ

## Գրականություն
* 

Կատեգորիա:Հիդրավլիկա
Կատեգորիա:Հիդրոստատիկա
Սերուցք

250px|մինի|Շշալցված սերուցք
**Սերուցք**,  ամբողջական կաթից ճարպային մասնաբաժինը զտելու միջոցով ստացվող կաթնամթերք։

Նախքան զտիչների հայտնագործումը՝ սերուցք ստանում էին՝ իրենց ստորին մասում ծորակ ունեցող հատուկ տարաների մեջ պարզանի կաթը լցնելով։

Ընդհանուր առմամբ սերուցքը և թթվասերը դրանք պարզանի կաթի վերին շերտն են, տարբերվում են միայն ստացման եղանակով։ Թարմ վիճակում սերուցքն օգտագործելու համար այն արտադրում են փաթեթավորված տարբերակով, որը, որպես կանոն, պարունակում է 10-20 % ճարպեր՝ սովորական սերուցքի դեպքում, և 35 %՝ յուղոտ սերուցքի դեպքում, և շուկա է մտնում պաստերիզացված տարբերակով։ Շուկայում կարելի է հանդիպել նաև պահածոյացված և չոր սերուցքների, որոնց օգտագործման պայմանները և կանոնները ներկայացված են ապրանքանիշի վրա։ Ճարպերի մեծ քանակության շնորհիվ սերուցքը համարվում է բավականին սննդարար մթերք։ Այն պարունակում է նաև 3,5 % սպիտակուցներ, 4,3 % ածխաջրեր, հանքային աղեր և վիտամիններ (A, E, B1, B2, C, PP և այլն)։

Սերուցքն օգտագործում են թթվասեր և կարագ, ինչպես նաև տարատեսակ խոհարարական արտադրանքներ պատրաստելիս։ Սերուցքը ներառված է որոշ ապուր-խյուսերի, սոուսների, քաղցր ուտեստների և հրուշակեղենի արտադրության մեջ։ Յուղային սերուցքը հեշտ և արագ հարվում է՝ դառնալով թանձր փրփուր և առավելապես կիրառվում է քաղցր ուտեստների և հրուշակեղենի արտադրության մեջ։

## Բուսական սերուցք
[250px|մինի|Սերուցքով [նեկտարին]]
Սննդի արդյունաբերության մեջ կիրառվում է պահպանման երկար ժամկետ ունեցող բուսական սերուցքը, որը բնական սերուցքին է փոխարինում։ Այն ստացվում է բուսական ճարպերից (ավելի հաճախ գործածում են կոկոսի, արմավի միջուկի յուղը)։ Խառնուրդի բաղադրության մեջ, այնուամենայնիվ, մտնում են կաթնային սպիտակուցներ (առավելապես՝ նատրիումի կազեին), որոնք իրենց հատկանիշների շնորհիվ զանգվածին հաղորդում են բնական սերուցքի համ, գույն և բուրմունք։ «Բուսական սերուցքի» մեջ մտնում են նաև թթվայնության, միասեռության, բուրմունքի և գունային կարգավորիչներ։

## Տես նաև
* Կաթնամթերք
* Թթվասեր

## Ծանոթագրություններ

## Գրականություն

## Արտաքին հղումներ
*Virtual Museum Exhibit on Milk, Cream & Butter
*

Կատեգորիա:Խոհանոց
Կատեգորիա:Կաթնամթերք
Կատեգորիա:Համաշխարհային խոհանոց
Դեղնիկը (մուլտֆիլմ)

«Դեղնիկը» (), 1966 թվականին «Սոյուզմուլտֆիլմ» ստուդիայի կողմից նկարահանված խորհրդային մուլտֆիլմ` երեխաների համար։ Մուլտֆիլմը Դեղնիկ անունով ճուտիկի արկածների մասին է։

## Սյուժե
Գլխավոր հերոսը` փոքրիկ ճուտիկ Դեղնիկը, դեռ նոր է ճանաչում աշխարհը։ Նա զբոսանքի է դուրս գալիս մյուս ճուտիկների հետ, սակայն հետ է մնում։ Շուտով նա տեսադաշտից կորցնում է իր խումբն ու շատ է տխրում։ Իսկ այդ պահին նրա դիմաց հայտնվում է ինչ-որ որդ։ Դեղնիկը շատ է վախենում և սկսում է լաց լինել։ Լսելով ճուտիկի լացը` նրան է մոտենում շունն ու հարցնում, թե ինչու է ճուտիկը լաց լինում։ Իմանալով պատճառը՝ շունը Դեղնիկին բացատրում է, որ որդը կվախենա ու կգնա, եթե ճուտիկը նրան կտցահարի։ Խորհուրդը գործում է։ Այդ ժամանակ Դեղնիկն սկսում է կիրառել այս մեթոդը նաև մյուսների վրա, բայց այն չգիտես ինչու այլևս չէր գործում։

## Հեղինակներ

* Հեղինակները ներկայացված են ըստ մուլտֆիլմի լուսագրերի։

## Թողարկում
Մուլտֆիլմը թողարկվել է VHS ձևաչափով (1990-ականների սկզբին) և DVD ձևաչափով (2000 թվականին), «Խոշոր պլան» ընկերության կողմից։ Ձայնագրման ժամանակ օգտագործվել է պատկերի և ձայնի թվային ռեստավրացիա։

## Գրականություն
* . Иллюстрации и текст по мультфильму. На обложке полное название книжной серии: СОЮЗМУЛЬТФИЛЬМ представляет: впервые — легендарные мультфильмы в книгах!

*  . Художник Арбеков В. Иллюстрации и текст по мультфильму.:

## Ծանոթագրություններ

## Արտաքին հղումներ
* 

Կատեգորիա:1966 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Յուրի Պրիտկովի մուլտֆիլմեր
Լեոպոլդինա Բլագետկա

**Լեոպոլդինա Բլագետկա**, (), (), ավստրիացի և ֆրանսիացի դաշնակահարուհի և կոմպոզիտոր։

## Կենսագրություն
Նրա առաջին երաժշտական դաստիարակը եղել է մայրը, հետո նա երաժշտությամբ զբաղվել է Կատարին Չիբինի և Կառլա Չերնիի ղեկավարությամբ։ Առաջին անգամ համերգով ելույթ է ունեցել Վիեննայում 1818 թվականի մարտի 1-ին՝ 8 տարեկանում։ Հետո դաշնամուրային արվեստ է սովորել Ֆրիդրիխ Կալկբրենների և Իգնաց Մոշելեսի, ֆիլհարմոն՝ Իերոնիմ Պայերի մոտ, Սիմոն Զեխտերի ղեկավարությամբ անցել է նաև հարմոնի և երաժշտական երկերի դասընթացներ։

Ելույթներ է ունեցել Գերմանիայում, Հոլանդիայում, Ֆրանսիայում, Մեծ Բրիտանիայում, ունեցել է մեծ հաջողություններ։ 1829 թվականին Վիեննայում ծանոթացել է Շոպենի հետ, որը  առաջարկել է նրան միասին ելույթ ունենալ Վարշավայում։ Նրա շատ ստեղծագործություններ տպվել են կենդանության օրոք, 1830 թվականին Վիեննայում բեմադրվել է նրա « Երգիչը և ավազակները» (գերմ. Die Räuber und die Sänger) օպերան։ 1840 թվականից բնակվել է Բուլոնում։ Տարիների հետ սկսել է ավելի քիչ համերգներ ունենալ, կենտրոնացել է երաժշտություն գրելու վրա։

## Ստեղծագործություններ
### Նվագախմբային
* Trio avec piano, op. 5
*Variations concertantes pour piano et violon, op. 10
*Grande polonaise concertante, op. 11, pour violoncelle & piano
*Sonate pour piano & violon obligé, op. 15
*Quatuor avec piano en la majeur, op. 43
*Quatuor avec piano en mi bémol majeur, op. 44

### Կամերային
*Trio avec piano, op. 5
*Variations concertantes pour piano et violon, op. 10
*Grande polonaise concertante, op. 11, pour violoncelle & piano
*Sonate pour piano & violon obligé, op. 15
*Quatuor avec piano en la majeur, op. 43
*Quatuor avec piano en mi bémol majeur, op. 44

### Դաշնամուրային
*14 séries de variations (notamment op. 2, 4, 6, 20, 26 à 29, 33 39 63)
*Grande polonaise, op. 9
*Polonaise, op. 19
*6 valses favorites de Vienne, op. 35
*3 rondeaux élégants, op. 37
*2 Fantaisies, op. 30 & 40
*2 Nocturnes, op. 46
*Quadrille des patineurs, op. 56

### Վոկալային
*Rastlose Liebe ձայնի և դաշնամուրի համար, Տյոտեի բառերով, op. 32
*Ave Mariaձայնի, դաշնամուրի կամ երգեհոնի համար, op. 57
*Pater Noster, 4 ձայնի, դաշնամուրի կամ երգեհոնի համար, op. 58
*6 deutsche Lieder, ձայնի և դաշնամուրի համար
*La fille de Golconde ձայնի և դաշնամուրի համար՝ Ժ. Մերիի բառերով

## Ծանոթագրություններ

## Գրականություն
* *Heller F.C*. Biographische Beiträge zum Musikleben Wiens im 19. und frühen 20. Jahrhundert: Leopoldine Blahetka, Eduard Hanslick, Robert Hirschfeld. — Wien: VWGÖ, 1992.

Կատեգորիա:Ֆրանսիացի դաշնակահարներ
Կատեգորիա:Ֆրանսիացի կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Օպերային կոմպոզիտորներ
Կատեգորիա:Կին դասական կոմպոզիտորներ
Կատեգորիա:19-րդ դարի ավստրիացիներ
Կատեգորիա:Ավստրիացի կոմպոզիտորներ
Կատեգորիա:Ավստրիացի դաշնակահարներ
Կատեգորիա:Ավստրիացի դասական երաժիշտներ
Ջանգ Կի Յոնգ

**Ջանգ Կի Յոնգ** (հանգըլ՝ 장기용, ), հարավկորեացի մոդել և դերասան։ Առավել հայտնի է դարձել «Արժանապատիվ զույգ» (2017) և «Ե՛կ և գրկի՛ր ինձ» (2018) դորամաներում (հեռուստասերիալ) խաղացած դերերով։

## Կյանք և գործունեություն
Ծնվել է 1992 թվականի օգոստոսի 7-ին Հարավային Կորեայի Ուլսան քաղաքում։ Դեբյուտել է 2012 թվականին՝ որպես Korean Model Association-ի մոդել։ Նկարահանվել է IU-ի *Red Shoes* տեսահոլովակում։

## Ֆիլմագրություն
### Հեռուստասերիալներ

### Ֆիլմեր

### Շոուներ

### Երաժշտական տեսահոլովակներ

## Մրցանակներ և առաջադրումներ

## Ծանոթագրություններ

Կատեգորիա:Հարավկորեացի դերասաններ
Կատեգորիա:Հարավկորեացի մոդելներ
Կատեգորիա:Հեռուստատեսային դերասաններ
Օգտագործողի ինտերֆեյս

250px|right
**Օգտագործողի ինտերֆեյս**, **ինտերֆեյս** (UI — ) —  օգտվողի,  ծրագրային ապահովման ու համակարգչային համակարգի աշխատանքներն ապահովող միջոց (ISO/IEC/IEEE 24765-2010):

## Բաղադրիչներ
right|250px
right|250px
right|250px
right|250px
right|250px

Օգտագործողի ինտերֆեյսի գործիքների և մեթոդների սահմանում նշանակում է.

# **միջոցներ**

**ինֆորմացիայի արտածում* սարքից օգտվողին, որը հասանելի կլինի մարդկային գրեթե բոլոր զգայարաններին (տեսողական, լսողական, շոշափելիքի և այլն)՝ էկրաններ, (ցուցարկիչ, պրոյեկտոր) և  թեթև լամպեր, էլեկտրադինամիկական բարձրախոս, զումեր, դզզիկ (դզզալով ազդանշան տվող էլեկտրական հարմարանք) և ձայնի ալեչափեր (сирены), թրթռումային շարժիչներ (вибромоторы) և այլն։
**տեղեկատվության մուտքագրում/ հրամաններ օգտագործողի կողմից սարքին, տարբեր սարքեր, որոնք վերահսկում են մարդու հրամանները՝  կոճակներ, անջատիչներ, [[պոտենցաչափ]]եր, ընկալող-հաղորդող սարքեր (датчики), սպասարկիչներ, [[դեմքի ժեստեր]] և ձեռքեր, նույնիսկ օգտվողի [[Նեյրոհամակարգչային ինտերֆեյս]]ը:*

Կախված ներկայացվող միջոցներից, Ինտերֆեյսները կարող են լինել ժեստային, ձայնային, նեյրոհամակարգչային և այլն, հնարավոր են նաև խառը տարբերակներ։ Այս միջոցները պետք է լինեն անհրաժեշտ և բավարար, լինեն հարմար և գործնական, ողջամտորեն և հստակ կազմակերպված, համապատասխանեն մարդու ֆիզիոլոգիային,. չպետք է հանգեցնեն օգտագործողի մարմնի բացասական հետևանքների (այս ամենը ներառված է **[[Էրգոնոմիկա]]յի** հայեցակարգում)։

2. Մեթոդներ

Օգտագործողի ինտերֆեյսի մեթոդները սարքի մշակողի կողմից սահմանված կանոնների շարքն է, ըստ որի, օգտվողների գործողությունների շարքը պետք է հանգեցնի սարքի անհրաժեշտ ռեակցիայի և իրականացնի պահանջվող խնդիրը։ Այս կանոնները պետք է  լինեն հստակ՝ հասկանալու և հիշելու համար (այս ամենը ներառված է օգտագործելիության հայեցակարգում)։

DEC VT100 terminal.jpg
AMX desk box.jpg
1989 - Linotype Wysiwyg 2000.jpg
Hp150 touchscreen 20081129.jpg
P8-führerstand2.jpg
Ice3 leitstand.jpg
Wireless toilet control panel w. open lid.jpg
Google Glass detail.jpg
Engineer at audio console at Danish Broadcasting Corporation.png
Mesa de vídeo 1.JPG
00-bma-automation-operator-panel-with-pushbuttons.JPG
CNC panel Sinumerik.jpg


## Տեսակներ
* Վիզուալ
** Տեքստային  (մասնավորապես հրամանի տողի ինտերֆեյսը)
** Գրաֆիկական
*** Պատուհանի
*** WIMP
*** Web-կողմնորոշիչ
*** ինդուկտիվ
*** Մասշտաբային
* Haptic technology չթարգմանված
* Ժեստային
* Ձայնային
* Նյութական (շոշափելի)

## Ծանոթագրություններ

Կատեգորիա:Օգտագործողի ինտերֆեյս
Արքայադուստրերը

**«Արքայադուստրերը»** (), ռուսական անիմացիոն սերիալ, որը ստեղծվել է «Մելնիցա» անիմացիոն ստուդիայի կողմից։ Նախագծի պրոդյուսերներն են եղել Սերգեյ Սելյանովը, Վյաչեսլավ Մուրուգովը, Ալեքսանդր Բոյարսկին, Նատալյա Իվանովա Դոստոևսկայան և Լյուդմիլա Ցոյը։

Պրեմիերան կայացել է 2018 թվականի սեպտեմբերի 1-ին ՍՏՍ հեռուստաալիքով։

## Սյուժե
Մուլտֆիլմը պատմում է հինգ երիտասարդ հրաշագործների մասին, ովքեր նոր էին սկսում սովորել իսկական մոգություն։ Բոլոր արքայադուստրերը ժամանել էին խորհրդավոր կղզի Դիվնոգորյե տարբեր թագավորական պետություններից, որպեսզի մոգություն սովորեն։

## Կերպարներ
### Գլխավոր հերոսներ
* **Վարվարա Կրասա՝ Երկար Հյուսք,** Եկատերինա Գորոխովսկայա
* **Վասիլիսա՝ Արքայադուստր Գորտը,** *Յուլիյա  Ռուդինա*
* **Դարյա՝ Չժպտացող արքայադուստրը,** Նատալյա Տերեշկովա
* **Արքայադուստր Չքնաղ Ելենան,** Ելիզավետա Զախարևա 
* **Քնած արքայադուստր Սոնյան**, Ալյոնա Կոնոնովա

### Երկրորդ պլանի հերոսներ
***[[Կոշչեյ|Կաշչեյ Անմահ]]՝** Ստանիսլավ Կոնցևիչ
* **Կատու՝** Սերգեյ Մարդար
* **Մարլեն**՝ Մարիյա Ցվետկովա
* **Բու՝** Սվետլանա Կուզնեցովա
* **Բաբա Յագա**՝ Սերգեյ Դյաչկով
* **Պահեստապետի ժպիտ**՝ Գալինա Չիգինսկայա
***Կադրից դուրս ձայն՝** Միխայիլ Չերնյակ

## Ծանոթագրություններ

## Արտաքին հղումներ
* Царевны на сайте телеканала СТС Kids

Կատեգորիա:Համակարգչային մուլտսերիալներ
Դևիդ Մորս

**Դևիդ Բաուդիչ Մորս** (, ), ամերիկացի դերասան, ռեժիսոր։ Հայտնի է «Կանաչ մղոն», «Խավարում պարողը», «12 կապիկ», «Խելացնորություն» և «Ժայռը» ֆիլմերից։

## Կենսագրություն
Դևիդ Մորսը ծնվել է Համիլտոնում, Մասսաչուսեթս նահանգում, ուսուցչուհի Ժակլինի և առևտրային մենեջեր Չարլզ Մորսի ընտանիքում։ Ունի երեք երիտասարդ քույր։ 1982 թվականի հուլիսի 19-ին ամուսնացել է դերասանուհի Սյուզան Ուիլեր Դաֆի հետ։ Զույգն ունեցել են երեք երեխա՝ մեկ աղջիկ և զույգ տղա։ 1994 թվականին *Northridge*-ի երկրաշարժից հետո Դևիդն իր ընտանիքի հետ տեղափոխվել է Ֆիլադելֆիա, որպեսզի լինի կնոջ ընտանիքի կողքին։ Ըստ Մորսի, լավագույն ֆիլմերը, որոնցում նա նկարահանվել է՝ «Կանաչ մղոն», «Պոստավորը խաչմերուկում», «Փախչող հնդկացին» և «Ժայռը» ֆիլմերն են։

## Կարիերա
2006 թվականին նա խաղացել է «Խելացնորություն» ֆիլմում, երկրորդ պլանի դերում։ 2008 թվականին Մորսը մարմնավորել է Ջորջ Վաշինգտոնին «Ջոն Ադամս» մինի-սերիալում (), այդ դերի համար նա երկրորդ անգամ առաջադրվել է Էմմի մրցանակի համար։

«Խելացնորություն» ֆիլմի նկարահանումների ժամանակ կռվի տեսարանում նա կոտրել է մի քանի մատները, բայց դուրս չի եկել կերպարից և խաղացել է դրվագը մինչև վերջ։

### «Բժիշկ Հաուս»
2006 թվականին Դևիդ մորսը մարմնավորել է խուզարկու Մայքլ Թրիտերի դերը բժշկական «Բժիշկ Հաուս» դրամատիկ հեռուստասերիալում, որի շնորհիվ առաջադրվել է «Էմմի մրցանակի»։

«Դևիդ Շոր» սերիալի ստեղծողը Դևիդին հրավիրել է նկարահանվել սկզբունքային և խիստ ոստիկանի դերում,  «Տաքսիստը» հեռուստասերիալում, որտեղ Մորսը մարմնավորել է նախկին ոստիկան Մայք Օլշանսկիի դերը։ Ըստ Դևիդ Մորսի, նրանք այնպիսի մեկի կարիքն ունեին, որը չէր զիջի գլխավոր հերոսին։

Նրանց շատ հարկավոր էր այնպիսի մեկը, որը կարող էր հակազդել Գրեգորի Հաուսի վրա։ 

Դերասանի առաջարկն ընդունվել է հանգիստ կերպով։ Իսկ նայելով «Բժիշկ Հաուսին»՝ ընկավ շփոթմունքի մեջ։ 
Այդ երիտասարդը՝ Հաուսը, լրիվ հրեշ է։ Ինչու՞ են մարդիկ դա նայում?

Սակայն Դևիդի ընկերների՝ սերիալի երկրպագուների, հիացական վերաբերմունքը համոզեց դերասանին մասնակցել նկարահանումներին

## Ֆիլմագրություն

## Ծանոթագրություններ

## Արտաքին հղումներ
* Դևիդ Մորս

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Ամերիկացի դրամատուրգներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ